Un echipaj ruso-american a revenit pe Pământ, cu o capsulă Soyuz. Misiunea în spațiu a durat 196 de zile.
SUA au predat Rusiei comanda Stației Spațiale Internaționale. Cheia Stației Spațiale Internaționale este o unealtă din metal auriu. Chris Cassidy, Anatoli Ivanișin, Ivan Vagner s-au întors pe Pământ cu o navetă Soyuz.
"Este o unealtă pe care o folosim să deschidem și să închidem trapele rusești. Este foarte potrivită ca cheie a Stației Spațiale. Simbolizează camaraderia pe care o avem între toate agențiile spațiale", a declarat astronautul Chris Cassidy.Ceremonia de predare primire a cheii a marcat și trecerea Stației Spațiale Internaționale sub comandă rusească.Chris Cassidy, șef în ultimele 7 luni, l-a lăsat în loc pe rusul Serghei Râjikov.Americanul, alături de alți doi cosmonauți ruși, toți parte a Expediției 63, s-au întors pe Pământ în această dimineață. O navetă Soyuz, veterana călătoriilor în spațiu, i-a dus de pe orbită până în Kazahstan. După 196 de zile în spațiu, 3.136 de ori în jurul Pământului și 83 de milioane de mile, Chris Cassidy, Anatoli Ivanișin și Ivan Vagner sunt acasă.La sosire, s-a întâmplat și o chestie amuzantă. Deși americanul și cei doi ruși se aflau în spațiu din aprilie 2020, ei tot au fost testați pentru COVID-19.